**Մեթյու Հենկոկ** (անգլ.՝ Matthew John David Hancock, հոկտեմբերի 2, 1978(1978-10-02), Չեստեր, Չեշիր, Անգլիա, Միացյալ Թագավորություն), բրիտանացի քաղաքական գործիչ, Քեմերոնի երկրորդ կառավարությունում գլխավոր գանձապետ և կառավարության նախարար (2015-2016)։ Առողջապահության նախարար (2018 թվականից)։

Կենսագրություն
--------------

1996 թվականին ավարտել է Օքսֆորդի համալսարանի Էքզեթեր քոլեջը՝ քաղաքականության, փիլիսոփայության և տնտեսագիտության աստիճանով, ավելի ուշ ավարտել է Քեմբրիջի համալսարանի Քրիստի քոլեջը։

2000 թվականից զբաղվել է Անգլիայի բանկում բնակարանային շինարարության վարկավորմամբ, 2005 թվականին գլխավորել է գանձապետարանի ստվերային կանցլեր Ջորջ Օսբորնի աշխատակազմը։

1999 թվականին Մետյու Հենկոկը միացել է Պահպանողական կուսակցությանը։ 2010 թվականի մայիսի 6-ին Արևմտյան Սուֆոլկ (West Suffolk) ընտրատարածքից ընտրվել է Համայնքների պալատ։ 2012-2013 թվականներին եղել է բիզնեսի, նորարարությունների և մասնագիտական ուսուցման հարցերով նախարարի խորհրդարանական օգնական, 2013-2014 թվականներին՝ մասնագիտական ուսուցման և ձեռներեցության կրտսեր նախարար։

Աշխատանքը պահպանողական կառավարություններում
-------------------------------------------

2014 թվականի հուլիսի 15-ին Դևիդ Քեմերոնը մի շարք կադրային փոփոխություններ է կատարել իր առաջին կաբինետում, որոնց արդյունքում Հենկոկը ստացել է բիզնեսի և ձեռներեցության կրտսեր նախարարի, Փորթսմութի խնդիրների կրտսեր նախարարի և էներգետիկայի ու կլիմայի փոփոխության դեմ պայքարի նախարարի պաշտոնները, որոնք նրան իրավունք են տվել մասնակցել կառավարության նիստերին։

2015 թվականի մայիսի 7-ին հերթական խորհրդարանական ընտրություններում համոզիչ հաղթանակ է տարել իր նախկին շրջաում՝ ձայների 52,2%-ի արդյունքով՝ մրցակիցներից ուժեղագույն թեկնածու, անկախության կուսակցության թեկնածու Ջուլիան Ֆլադի (Julian Flood) 21,7 %-ի դիմաց։

2015 թվականի մայիսի 11-ին Դևիդ Քեմերոնն ավարտել է նոր կաբինետի ձևավորումը, որում Հենկոկը ստացել է գլխավոր գանձապահի (Paymaster General) և կաբինետի նախարարի (Minister for the Cabinet Office) պորտֆելը։ Նրա անմիջական պարտականությունների մեջ են մտել այնպիսի միջոցներ, ինչպիսիք են կառավարության կառավարչական ծախսերը 10 մլրդ ֆունտ ստեռլինգով կրճատելու հնարավորությունների որոնումը և նրա նախորդի՝ Ֆրենսիս Մոդայի աշխատանքի շարունակումը քաղաքացիական ծառայության բարեփոխումների իրականացման համար։

2016 թվականի հուլիսի 14-ին ձևավորվել է Թերեզա Մեյի առաջին կաբինետը, որտեղ գլխավոր գանձապահի և կաբինետի նախարարի պորտֆելները բաժին են հասել Բեն Համերին, իսկ Մետյու Հենկոկը առանց կառավարության նիստերին մասնակցելու իրավունքի դարձել է թվային տեխնոլոգիաների և մշակույթի կրտսեր նախարար։

2017 թվականի խորհրդարանական ընտրությունները Հենկոկին նոր հաղթանակ են բերել Արևմտյան Սուֆոլքում (ձայների 61,2 %, երկու անգամ ավելի շատ, քան լեյբորիստ Մայքլ Ջեֆրիսի ձայները)։

2018 թվականի հունվարի 8-ին Մեյը իր երկրորդ կաբինետում մի շարք կադրային փոփոխություններ է կատարել, որոնց ընթացքում Հենկոկը վերադարձել է կառավարություն՝ փոխարինելով Կարեն Բրեդլիի թվային տեխնոլոգիաների, մշակույթի, ԶԼՄ-ների և սպորտի նախարարի աթոռը։

2018 թվականի հուլիսի 9-ին կառավարության ներսում «Հորիզոնական» տեղափոխությունների նոր շղթայի արդյունքում ստացել է առողջապահության նախարարի պորտֆելը։

2019 թվականի հուլիսի 24-ին Բորիս Ջոնսոնի կառավարության ձևավորման ժամանակ կրկին նշանակվել է առողջապահության նախարար։

Ծանոթագրություններ
------------------

1. ↑  "Matthew Hancock (1996, PPE) promoted in Cabinet reshuffle" (in անգլերեն). Exeter College Oxford. 2013 թ․ հոկտեմբերի 9. Retrieved 2016 թ․ մարտի 13.
2. ↑  Pieces. — Crist’s College Newsletter. — 2011. — P. 11.(չաշխատող հղում)
3. ↑  Jane Merrick, John Rentoul (2013 թ․ սեպտեմբերի 29). "Tory conference: Matthew Hancock: The future Conservative leader who's ahead by a V-neck" (in անգլերեն). Independent. Retrieved 2016 թ․ մարտի 13.
4. ↑  "Matthew Hancock MP". *Democracy Live* (in անգլերեն). BBC. Արխիվացված է the original 2016 թ․ մարտի 14-ին. Retrieved 2016 թ․ մարտի 10. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "Cabinet: David Cameron's new line-up" (in անգլերեն). BBC News. 2014 թ․ հուլիսի 15. Retrieved 2015 թ․ մայիսի 20.
6. ↑  "Suffolk West". *Election 2015* (in անգլերեն). BBC News. Retrieved 2016 թ․ մարտի 12.
7. ↑  "Meet the new Cabinet appointments in David Cameron's Tory government" (in անգլերեն). Independent. 2015 թ․ մայիսի 11. Retrieved 2016 թ․ մարտի 13.
8. ↑  Dan Bloom, Stephen Jones (2016 թ․ հուլիսի 14). "Who is in Theresa May's new Cabinet? Full line-up after Tory Prime Minister's bombshell reshuffle" (in անգլերեն). Mirror. Retrieved 2016 թ․ հուլիսի 14.
9. ↑  "Suffolk West". *Election 2017* (in անգլերեն). BBC News. Retrieved 2019 թ․ հուլիսի 23.
10. ↑  "Cabinet reshuffle: Justine Greening resigns from government" (in անգլերեն). BBC News. 2018 թ․ հունվարի 9. Retrieved 2018 թ․ հունվարի 9.
11. ↑  Sam Blewett (2018 թ․ հուլիսի 10). "Who is Matt Hancock? Former Culture Secretary who is now in charge of the NHS" (in անգլերեն). Mirror. Retrieved 2018 թ․ հուլիսի 11.
12. ↑  "Prime Minister Boris Johnson: Who's in his cabinet?" (in անգլերեն). BBC News. 2019 թ․ հուլիսի 25. Retrieved 2019 թ․ հուլիսի 25.

Արտաքին հղումներ
----------------

* "The Rt Hon Matt Hancock MP" (in անգլերեն). UK government. Retrieved 2016 թ․ մարտի 12.
* "Rt Hon Matthew Hancock MP" (in անգլերեն). UK Parliament. Retrieved 2016 թ․ մարտի 12.
* "Matthew Hancock" (in անգլերեն). TheyWorkForYou. Retrieved 2016 թ․ մարտի 12.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Չափորոշչային վերահսկողություն | ISNI: 0000000434937491 · LCCN: no2014069496 · NKC: mub2012704189 · VIAF: 251070416 · WorldCat VIAF: 251070416 |

 |